**Ministru kabineta noteikumu projekta “Noteikumi par valsts un Eiropas Savienības atbalsta piešķiršanas kārtību pasākumam “Dabas katastrofās un katastrofālos notikumos cietušā lauksaimniecības ražošanas potenciāla atjaunošana un piemērotu profilaktisko pasākumu ieviešana”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Normatīvā akta projekts izstrādāts, pamatojoties uz Lauksaimniecības un lauku attīstības likuma 5.panta ceturto daļu, kā arī uz Latvijas Lauku attīstības programmu 2014.–2020. gadam (turpmāk – LAP (2014–2020)). Minētā programma ir vidēja termiņa politikas plānošanas dokuments, kas nosaka lauksaimniecības attīstības mērķus un attīstības virzienus, kā arī to sasniegšanas veidu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dzīvniekiem sevišķi bīstamām infekcijas slimībām (epizootijām) ir raksturīga strauja izplatība un dzīvnieku masveida saslimšana, Tāpat arī jaunu karantīnas organismu (epifitotijas) parādīšanos un izplatīšanos valstī ir grūti prognozēt, bet, tos konstatējot, ir svarīgi nekavējoties piemērot fitosanitāros pasākumus, kas vērsti uz to, lai pēc iespējas ātrāk ierobežotu organismu izplatīšanos vai pilnībā tos iznīcinātu. Šādas ārkārtas situācijas būtiski ietekmē lauksaimniecības nozari, tās attīstību, starptautisko tirdzniecību un valsts ekonomiku, kā arī rada ietekmi uz dzīvnieku un cilvēku veselību. Ja ir iestājusies ārkārtas situācija, lai novērstu epizootijas vai epifitotijas izplatību, ir jāveic tādi pasākumi kā ganāmpulka izkaušana un nokauto dzīvnieku pilnīga utilizācija vai pilnīga stādījumu vai augu iznīcināšana. Šādā situācijā saimniecībām nav pietiekami pašu līdzekļi vai nav iespējams pierādīt bankai saimniecības dzīvotspēju savas darbības pārstrukturēšanai vai esošā ražošanas profila atjaunošanai pēc epizootijas vai epifitotijas seku novēršanas. Savukārt saimniecības darbības pārtraukšana atstāj negatīvu ietekmi uz attiecīgās pašvaldības, kā arī uz valsts ekonomiku un nodarbinātību kopumā teritorijā. Saskaņā ar LAP (2014–2020) un Padomes 2013. gada 17. decembra Regulas (EK) Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr.1698/2005 (turpmāk – Regula Nr.1305/2013) 18.pantu pasākumam “Dabas katastrofās un katastrofālos notikumos cietušā lauksaimniecības ražošanas potenciāla atjaunošana un piemērotu profilaktisko pasākumu ieviešana” paredzēts Eiropas Savienības atbalsts. Atbalsta mērķis ir sniegt atbalstu dzīvniekiem sevišķi bīstamo infekcijas slimību (epizootiju) un augu karantīnas organismu (epifitotiju) riska mazināšanai, paredzot preventīvo pasākumu ieviešanu novietnēs, kurās slimība jau ir konstatēta, kā arī profilaktisko pasākumu ieviešanai ārpus epizootijas vai epifitotijas zonas esošām saimniecībām, lai mazinātu epizootijas vai epifitotijas straujas izplatības risku citās teritorijās.  Noteikumu projekts “Noteikumi par valsts un Eiropas Savienības atbalsta piešķiršanas kārtību pasākumam “Dabas katastrofās un katastrofālos notikumos cietušā lauksaimniecības ražošanas potenciāla atjaunošana un piemērotu profilaktisko pasākumu ieviešana”” (turpmāk – noteikumu projekts) nosaka kārtību, kādā piešķir valsts un Eiropas Savienības atbalstu pasākumam “Dabas katastrofās un katastrofālos notikumos cietušā lauksaimniecības ražošanas potenciāla atjaunošana un piemērotu profilaktisko pasākumu ieviešana”. Noteikumu projekts nosaka arī atbalsta pretendentus, atbalsta saņemšanas nosacījumus, atbalsta apmēru un intensitāti, atbalsta attiecināmas izmaksas, atbalsta piešķiršanas un pieteikšanās kārtību un iesniedzamos dokumentus. Noteikumu projekts paredz, ka pasākumā atbalstu piešķirs apakšpasākumiem “Atbalsts profilaktiskajiem pasākumiem, lai mazinātu epizootiju un epifitotiju iespējamās sekas” un “Atbalsts ieguldījumiem no epizootijas un epifitotijas cietušo lauku saimniecību ražošanas potenciāla atjaunošanā”. Epizootija un epifitotija ir katastrofāls notikums Regulas Nr.1305/2013 2.panta l. punkta izpratnē. Atbilstoši Regulas 1305/2013/ 2.panta l. punktam šo noteikumu izpratnē katastrofāls notikums ir neparedzēts biotisks vai abiotisks notikums, kuru izraisījusi cilvēka darbība un kura dēļ tiek ievērojami traucētas lauksaimnieciskās ražošanas sistēmas vai meža struktūras, un kurš varētu nodarīt būtisku ekonomisku kaitējumu lauksaimniecības vai mežsaimniecības nozarei.  Lauksaimniecības ražošanas potenciāls šo noteikumu izpratnē ir saimniecībā esošie dzīvnieki, kas reģistrēti saskaņā ar normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, un ilggadīgie augi, kas ir nepieciešami Līguma par Eiropas Savienības darbību I pielikumā minētās primārās lauksaimniecības produkcijas ražošanai, kā arī saimniecībā reģistrēto dzīvnieku barība. Noteikumu projekts paredz, ka uz atbalstu varēs pretendēt fiziska, juridiska persona vai lauksaimnieku grupa (profilaktisko pasākumu gadījumā), kas nodarbojas ar primārās lauksaimniecības produkcijas ražošanu un kas lauksaimniecības potenciāla atjaunošanai ir saņēmusi Pārtikas un veterinārā dienesta vai Valsts augu aizsardzības dienesta (turpmāk – kompetentā iestāde) oficiālu atzinumu par to, ka ir notikusi epizootija un epifitotija, saimniecībā attiecīgo lauksaimniecības potenciāla iznīcinot vismaz 30 % apjomā.  Šo noteikumu izpratnē primārā lauksaimniecības ražošana ir Līguma par Eiropas Savienības darbību I pielikumā minēto nepārstrādāto lauksaimniecības produktu un lopkopības produktu ražošana, neveicot nekādas papildu darbības, kas mainītu šādu produktu iedabu. Eiropas Parlamenta un Padomes Regulas (EK) Nr. 178/2002 (turpmāk – Regula Nr.178/2002), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, 3.panta 17.punktā noteikts, ka primārā ražošana ir primāro produktu ražošana vai audzēšana, tostarp ražas novākšana, slaukšana un saimniecībā audzētu dzīvnieku ražošana pirms nokaušanas. Savukārt Eiropas Parlamenta un Padomes Regulas (EK) Nr. 852/2004 par pārtikas produktu higiēnu (turpmāk – Regula Nr.852/2004) 2. panta 1.punkta „m” apakšpunktā noteikts, ka pārstrāde ir jebkura darbība, tostarp karsēšana, kūpināšana, konservēšana, nogatavināšana, žāvēšana, marinēšana, ekstrakcija, ekstrūzija vai vairāki šie procesi kopā, kas būtiski maina sākotnējo produktu. Par pārstrādi uzskatāma arī dzīvnieku kaušana. Noteikumu projekts paredz, ka pretendentam ir jāsagatavo biodrošības vai fitosanitāro pasākumu ieviešanas, vai lauksaimniecības ražošanas potenciāla atjaunošanas plāns. Noteikumu projekts nosaka attiecināmās izmaksas.  Noteikumu projekts paredz, ka atbalsta noteikšanai jāveic aprēķins, lai novērtētu epizootijas vai epifitotijas dēļ saimniecībai radītos lauksaimniecības ražošanas potenciāla zaudējumu un noteiktu nepieciešamās izmaksas lauksaimniecības ražošanas potenciāla atjaunošanai vai pārstrukturizācijai uz alternatīvu sugu dzīvnieku vai ilggadīgo augu audzēšanu. Ņemot vērā Latvijas Lauku konsultāciju un izglītības centra lielo pieredzi un kompetenci lauku attīstības konsultāciju jomā, tajā skaitā dažādu aprēķinu veikšanā, kā arī to, lai aprēķini visiem atbalsta pretendentiem tiktu veikti korekti pēc vienādiem nosacījumiem un metodoloģijas noteikumu projektā, ir paredzēts, ka nepieciešamos aprēķinus veiks SIA “Latvijas Lauku konsultāciju un izglītības centrs”. Latvijas Lauku konsultāciju un izglītības centrs lauksaimniekiem sniedz dažāda veida konsultācija, nozares ražošanas procesa, grāmatvedības, biznesa plānošanas konsultācijas, kā arī veic pētījumus, izglītošanu un informēšanu. Latvijas Lauku konsultāciju un izglītības centrs ar savu darbību palīdz veicināt saimniecību konkurētspēju, lauksaimnieku stabilitāti. Saskaņā ar Ministru kabineta 2014.gada 30.septembrī noteikumi Nr.599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā” 21.pantu Latvijas Lauku konsultāciju un izglītības centrs veic Latvijas Lauku attīstības programmā 2014.–2020. gadam un Rīcības programmā zivsaimniecības attīstībai 2014.–2020. gadam noteikto atbalsta maksājumu pamatojumam nepieciešamo datu apkopošanu gan sociālekonomiskajā jomā un citās jomās. Latvijas Lauku konsultāciju un izglītības centrs pārzina lopkopības, augkopības un citu jomu specifiskās nianses, stiprās un vājās puses, tādēļ ir kompetents veikt noteikumu projektā paredzētos aprēķinus. Kā arī nav privātpersonas, kas tik detalizēti pārzina visas lauksaimniecības nianses un varētu veikt līdzīga rakstura aprēķinus.  Noteikumu projekts paredz, ka pasākuma atbalstu nepiešķir par epizootijas vai epifitotijas dēļ zaudētiem ienākumiem, kā arī nav pieļaujama pārkompensācija, apvienojot šo pasākumu ar citiem valsts un vai Eiropas Savienības atbalsta instrumentiem vai privātām apdrošināšanas shēmām.  Šajā pasākumā netiks atbalstīti ar būvniecības darbiem saistītie izdevumi, jo šim mērķim atbalsts paredzēts pasākumā „Ieguldījumi materiālajos aktīvos” – tajā ir paredzēts finansējums projektiem, kas saistīti ar epizootiju un epifitotiju radīto zaudējumu seku novēršanu. Noteikumu projekts paredz, ka priekšroka saņemt atbalstu ir par projektu, ko īsteno teritorijā ar mazāku novada attīstības indeksu. Ja projektus īsteno teritorijās, kurās attīstības teritorijas indekss ir vienāds, priekšroka ir projektam, ko īsteno teritorijā, kurā dabas katastrofas un katastrofālais notikums ir skāris procentuāli lielāku platību no visas Latvijas teritorijas vai novada. Atbalstu plānots piešķirt, pamatojoties gan uz faktiskajām attiecināmajām izmaksām, kas atbalsta pretendentam bijušas atbilstoši kompetentās iestādes apstiprinātajam plānam un Lauku atbalsta dienestā apstiprinātajam projekta iesniegumam, gan uz atbalsta pretendenta iesniegto maksājuma pieprasījumu saskaņā ar normatīvajiem aktiem par kārtību, kādā piešķir valsts un Eiropas Savienības atbalstu lauku un zivsaimniecības attīstībai. Tāpat noteikumu projekta paredzēts, ka atbalsta pretendentam ir tiesības projekta īstenošanai pieprasīt priekšapmaksu 80 procentu apmērā no piešķirtā atbalsta apmēra, Lauku atbalsta dienestā iesniedzot priekšapmaksas pieprasījumu saskaņā ar normatīvajiem aktiem par kārtību, kādā piešķir valsts un Eiropas Savienības atbalstu lauku un zivsaimniecības attīstībai, un tam pievienojot preču piegādātāju, darbu izpildītāju vai pakalpojumu sniedzēju rēķinus par projekta īstenošanas darbībām. Pretendenti atbalstam varēs pieteikties Lauku atbalsta dienestā pēc attiecīgās kārtās izsludināšanas oficiālajā izdevumā “Latvijas Vēstnesis”, iesniedzot atbilstoši aizpildītus noteikumos paredzētos dokumentus. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests, Pārtikas un veterinārais dienests, Valsts augu aizsardzības dienests un Latvijas Lauku konsultāciju un izglītības centrs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir fiziskas vai juridiskas personas, kas nodarbojas ar lauksaimnieciskās produkcijas ražošanu. |
| 2. | Tiesiskā regulējuma ietekme uz tautsaimniecību un administratīvo slogu | Pieteikšanās uz atbalstu ir brīvprātīga. Atbalsts mazinās epizootijas vai epifitotijas dēļ radušās sekas. Profilaktiskie pasākumi slimību skartajās teritorijās esošās saimniecības pasargās no epizootijas vai epifitotijas tālākās izplatības. Lauksaimniecības ražošanas potenciāla atjaunošanas gadījumā atbalsts veicinās ražošanas atjaunošanu un saimniecisko darbību. Atbalsta saņemšanai pretendents pēc kārtas izsludināšanas oficiālajā izdevumā “Latvijas Vēstnesis” Lauku atbalsta dienestā iesniedz iesniegumu un noteikumos paredzētos dokumentus. |
| 3. | Administratīvo izmaksu monetārs novērtējums | Mērķgrupas lielumu noteikumu sagatavošanas laikā nav iespējams prognozēt, jo atbalsts ir paredzēts epizootijas vai epifitotijas dēļ cietušajām saimniecībām. Mērķgrupas administratīvās izmaksas veido  iesnieguma aizpildīšana, attiecīgās informācijas un biodrošības pasākumu ieviešanas plāna vai profilaktisko pasākumu ieviešanas plāna sagatavošana un dokumentu iesniegšana personiski vai elektroniski. Tā kā mērķgrupas lielumu nav iespējams prognozēt, aprēķini veikti par vienu personu. Aprēķinos ir izmantots pieņēmums, ka darba devējam stundas likme vidēji veido 4,32 *euro* (pēc Centrālās statistikas pārvaldes datiem, 2013.gada mēneša vidējā darba samaksa bija 716 *euro*).  1. Iesnieguma aizpildīšana (noteikumu projekta 1.pielikums)  C =  (4,32x (0,083+0,25)  x (1 x 1) = 1,43 *euro –*  pieņemot, ka vidējais laika patēriņš iesnieguma aizpildīšanai ir šāds:  • iepazīšanās ar iesnieguma veidlapu – 5 minūtes (0,083 stundas);  • iesnieguma aizpildīšana – 15 minūtes (0,25 stundas).  2. Biodrošības pasākumu ieviešanas plāna vai profilaktisko pasākumu ieviešanas plāna sagatavošana.  C =  (4,32 x 40) x (1 x 1) = 172,8 *euro –*  pieņemot, ka vienkāršota biodrošības pasākumu ieviešanas plāna vai profilaktisko pasākumu ieviešanas plāna sagatavošanai vidēji nepieciešams laiks vienai personai nepārsniedz 40 stundas.  3. Atbalsta pretendenta deklarācijas saskaņā ar normatīvajiem aktiem par kārtību, kādā piešķir valsts un Eiropas Savienības atbalstu lauku un zivsaimniecības attīstībai aizpildīšana.  C =  (4,32x (0,083+0,25)  x (1 x 1) = 1,43 *euro –*  pieņemot, ka vidējais laika patēriņš deklarācijas aizpildīšanai ir šāds:  • iepazīšanās ar deklarācijas veidlapu – 5 minūtes (0,083 stundas);  • deklarācijas aizpildīšana – 15 minūtes (0,25 stundas).  4. Iepirkuma procedūru apliecinošu dokumentu sagatavošana.  Pieņemot, ka iepirkuma procedūru apliecinošie dokumenti vidēji aizņem 10 lapas un to izdrukas izmaksas par 1 lapu (aptuveni 0,07 *euro*), – 1 x 10 x 0,07 = 0,70 *euro*;  **Aptuvenās administratīvās izmaksas vienai personai veido 176,36 *euro.***  Lauku atbalsta dienesta administratīvās izmaksas veido informācijas publicēšana par kārtas izsludināšanu oficiālajā izdevumā “Latvijas Vēstnesis” aptuveni 9,25 *euro* apmērā, kā arī informācijas pieņemšana, apstrāde, izvērtēšana un uzglabāšana. Pieņemot, ka vidējais laika patēriņš ir 8 stundas, aptuvenās izmaksas informācijas pieņemšanai, apstrādei un izvērtēšanai ir šādas:  C =  (4,32 x 8) x (1x1) = 34,56 *euro*.  Informācijas uzglabāšana neradīs administratīvo slogu. **Lauku atbalsta dienesta** a**ptuvenās administratīvās izmaksas vienai personai veido 43,81 *euro.***  Papildu administratīvās izmaksas veidosies Latvijas Lauku konsultāciju un izglītības centram (turpmāk – LLKIC) veicot aprēķinus par cietušajai saimniecībai radīto zaudējumu, lauksaimniecības ražošanas potenciāla atjaunošanai nepieciešamajām izmaksām, pārstrukturizēšanās izmaksām, lai noteiktu pretendenta atbalsta apmēru. Pieņemot, ka aprēķiniem un atbalsta apmēra noteikšanai vidējais laika patēriņš ir 8 stundas, aptuvenās izmaksas ir šādas:  C =  (4,32 x 8) x (1x1) = 34,56 *euro*.  **Kopējās administratīvās izmaksas vienai personai ir prognozējamas ap 220,17 *euro* (bez LLKIC).**  Aprēķinos izmantota formula C = (f x l) x (n x b), kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);  l – laika patēriņš, kas nepieciešams, lai sagatavotu informāciju, kuras sniegšanu paredz projekts;  n – subjektu skaits, uz ko attiecas projektā paredzētās informācijas sniegšanas prasības;  b – reizes, cik bieži gada laikā projekts paredz informācijas sniegšanu. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 680 000 | 680 000 | 680 000 | 680 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 680 000 | 680 000 | 680 000 | 680 000 |
| 1.2. valsts speciālais budžets | 0 | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.3. pašvaldību budžets | 0 | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2. Budžeta izdevumi: | 0 | 1 000 000 | 1 000 000 | 1 000 000 | 1 000 000 |
| 2.1. valsts pamatbudžets | 0 | 1 000 000 | 1 000 000 | 1 000 000 | 1 000 000 |
| 2.2. valsts speciālais budžets | 0 | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.3. pašvaldību budžets | 0 | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3. Finansiālā ietekme: | 0 | –320 000 | –320 000 | –320 000 | –320 000 |
| 3.1. valsts pamatbudžets | 0 | –320 000 | –320 000 | –320 000 | –320 000 |
| 3.2. speciālais budžets | 0 | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.3. pašvaldību budžets | 0 | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0  0 | 320 000 | 320 000 | 320 000 | 320 000 |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.3. pašvaldību budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kopējais finansējumsLAP (2014**–**2020) **pasākumam** “Dabas katastrofās un katastrofālos notikumos cietušā lauksaimniecības ražošanas potenciāla atjaunošana un piemērotu profilaktisko pasākumu ieviešana” ir 5 000 000 *euro*, no kuriem ES līdzfinansējums no Eiropas Lauksaimniecības fonda lauku attīstībai (ELFLA) plānots 68% jeb 3 400 000 *euro* apmērā, bet Latvijas valsts budžeta līdzfinansējums ir 32% jeb 1 600 000 *euro*. Noteikumu sagatavošanas laikā mērķgrupas lielumu un aptuvenos izdevumus konkrētam gadam nav iespējams prognozēt, jo atbalsts ir paredzēts epizootijas vai epifitotijas dēļ cietušajām saimniecībām. Provizoriski tiek plānots, ka katru gadu pasākumu īstenošanai paredzēts atvērt kārtu ar pieejamo finansējumu 1 000 0000 *euro* apmērā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc noteikumu projekta apstiprināšanas Ministru kabinetā konkrētam gadam papildu nepieciešamo finansējumu LAP (2014**–**2020)pasākuma “Dabas katastrofās un katastrofālos notikumos cietušā lauksaimniecības ražošanas potenciāla atjaunošana un piemērotu profilaktisko pasākumu ieviešana” īstenošanai Zemkopības ministrija normatīvajos aktos noteiktajā kārtībā pieprasīs no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, paredzot to Zemkopības ministrijas budžeta programmā 65.08.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)”. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regula (EK) Nr.1305/2013 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Atbalstu paredzēts sniegt saskaņā ar Padomes 2013. gada 17.decembra Regulas (EK) Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr.1698/2005 (turpmāk – Regula Nr.1305/2013) 18.pantu. | | | |
| A | | B | C | | D |
| Regulas Nr.1305/2013 18.panta 1.punkts „a” apakšpunkts | | 1.1.apakšpunkts, 6.punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1305/2013 18.panta 1.punkts „b” apakšpunkts | | 1.2. apakšpunkts, 12.punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1305/2013 18.panta 2.punkts | | 7.punkts un 13.punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1305/2013 18.panta 3.punkts | | 13.punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1305/2013 18.panta 4.punkts | | 10., 17.,18., un  19. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1305/2013 18.panta 5.punkts | | 9. un 16.punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1305/2013 45.panta 2.punkta „c” apakšpunkts | | 14.punkts |  | |  |
| Regulas Nr.1305/2013 45.panta 3.punkts | | 14.punkts | Ieviests pilnībā. | | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Regula Nr.1305/2013 dalībvalstīm nosaka rīcības brīvību, ieviešot regulu, tomēr izvēlētajiem nosacījumiem ir jābūt aprakstītiem LAP (2014–2020) un pamatotiem ar visaptverošu SVID analīzi. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | | |
| A | B | | | C | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Iekļauj informāciju atbilstoši instrukcijas 58.1.apakšpunktā noteiktajam | Projekts šo jomu neskar. | | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar. | | | | |
| Cita informācija | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta izstrādes uzsākšanu ir informēta Lauksaimnieku organizāciju sadarbības padome un Zemnieku saeima. |
| 2. | Sabiedrības līdzdalība projekta izstrādē | Noteikumu projekta izstrādes gaitā konsultācijas notikušas ar Lauksaimnieku organizāciju sadarbības padomi un Zemnieku saeimu. Lauksaimniecības un lauku attīstības likuma 12.panta pirmā daļa nosaka, ka „Zemkopības ministrija, izstrādājot un īstenojot lauksaimniecības un lauku attīstības politiku, konsultējas ar Lauksaimniecības organizāciju sadarbības padomi”. Minētajās organizācijās ietilpst lielākā daļa nelielo lauksaimnieku un zivsaimnieku biedrību un nodibinājumu, kas pārstāv visu lauksaimniecības nozaru un zivsaimniecības intereses.  Projekts ir publiski pieejams Zemkopības ministrijas un Ministru kabineta tīmekļa vietnē, tāpēc tā izstrādes laikā ir nodrošināta sabiedrības līdzdalība. |
| 3. | Sabiedrības līdzdalības rezultāti | Nevalstiskās organizācijas piedalījās Latvijas lauku attīstības programmas 2014.–2020.gadam Pagaidu Uzraudzības komitejas sanāksmēs, kurās tika diskutēts par LAP (2014–2020) plānošanas perioda nosacījumiem. Biedrības un nodibinājumi atbalstīja noteikumu projekta turpmāko virzību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauku atbalsta dienests. Pārtikas un veterinārais dienests, Valsts augu aizsardzības dienests un Latvijas Lauku konsultāciju un izglītības centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina un nepaplašina iesaistīto institūciju funkcijas un uzdevumus. |
| 3. | Cita informācija | Nav. |

*Anotācijas IV sadaļa – projekts šo jomu neskar.*

##### Zemkopības ministrs J. Dūklavs

01.07.2015. 12:19

3237

D.Urdziņa

67878724, Diana.Urdzina@zm.gov.lv